  Туспуктэм: Россиысь МЧС-лэн Удмурт Элькунъя валтӥсь управлениезлэн пресс-службаез Наталия Сильвестрова Спастельлэн нуналаз, 27-тӥ толсуре, Россиысь МЧС-лэн Удмуртиысь управлениезлэн ёзэтъёсыз тылпу кысон но нимысьтыз техникалэсь усьтонъёссэ басьтӥзы. Со сярысь удысэтлэн пресс-службаез ивортӥз. Удмуртие куинь автоцистерна, груз нуллӥсь бортовой но ачиз ӝоктӥсь платформаен машинаос, КамАЗ вылын нимысьтыз автотопливозаправщик, радиационной но химической разведкая машинаос вуизы.  Со сяна, ӧнер праздник нуналэ 2023-тӥ арын тылпулэсь утиськонъя службае ужаны интыяськем 11 егит ӧнерчиос анткыл (присяга) сётӥзы. « Анткыл сётон – со егит ӧнерчилэн ужан сюресаз нырысетӥез но туж пусйымон вамыш. Ӟечкыласько тӥледыз Россиысь МСЧ-ын ужасьёслэн радазы султэменыды. <…> Калык понна службаез бырйыса, тӥ кунмуртъёслэн улонзы но кышкытттэмлыксы понна кылкутонэз ас вылады басьтӥськоды » Сергей Пряженцев, Россиысь МЧС-лэн Удмурт Элькунъя управлениезлэн кивалтӥсез МЧС-ын трос аръёс ӵоже ӟеч тыршем, шимучыръёсты алонъя но бервылзэс утялтонъя кун сӧзнэтэз кытдытонын но азинтонын умой ужам понна куать ӧнерчиос выль офицер званиос басьтӥзы, витьсэ «За пропаганду спасательного дела», «ХХХ лет МЧС России», «За заслуги» данъётъёсын пусйизы. Дас ужасьлы ожгар ужрадысь ветеранлэсь удостоверенизэ сётӥзы. Тегъёс: МЧС техника данъетъёс Удмуртия  